ด่วน! ศาลให้ประกันตัว “ปริญญ์” 3 คดี กำหนดเงื่อนไขห้ามออกนอกประเทศ
ด่วน! ศาลให้ประกันตัว “ปริญญ์ พานิชภักดิ์” ทั้ง 3 คดี “อนาจาร-ขมขื่น” สำนวนละ 2-3 แสนบาท กำหนดเงื่อนไขห้ามเดินทางออกนอกประเทศ
ด่วน! ศาลให้ประกันตัว “ปริญญ์ พานิชภักดิ์” ทั้ง 3 คดี “อนาจาร-ขมขื่น” สำนวนละ 2-3 แสนบาท กำหนดเงื่อนไขห้ามเดินทางออกนอกประเทศ
17 เม.ย. 2565

ผู้สื่อข่าวรายงานว่า วันนี้(17 เมษายน 2565) ภายหลังตำรวจได้นัดหมาย นายปริญญ์ พานิชภักดิ์ อดีตรองหัวหน้าพรรคประชาธิปัตย์ เพื่อมาดำเนินการฝากขังผ่านระบบวิดีโอคอนเฟอเรนซ์ที่ สน.ลุมพินี โดยท้ายคำร้องพนักงานสอบสวนได้ขอคัดค้านการประกันตัว​ผู้ต้องหา เนื่องจาก​มีผู้เสียหายหลายคดี​ และเกรงว่าจะไปยุ่งเกี่ยวกับพยานหลักฐาน​
รวมถึงผู้ต้องหามีที่พักในต่างประเทศ สามารถเดินทางออกจากประเทศได้ง่ายและคล่องตัว จึงเกรงว่าจะออกนอกประเทศเพื่อหลบหนี​ได้ แต่หากศาลอนุญาตให้ประกันตัว ก็จะขอให้ศาลกำหนดเงื่อนไข​ว่า ไม่ให้เข้าไปยุ่งเกี่ยว​กับพยานหลักฐาน​ และ​ ห้ามเดินทางออกประเทศ​
โดยศาลอาญาอนุญาตให้ฝากขังเป็นเวลา 12 วันตั้งแต่วันที่ 17-28 เมษายน 2565 ขณะที่ผู้ต้องหายื่นคำร้องพร้อมหลักทรัพย์เป็นเงินสดขอปล่อยตัวชั่วคราวทั้ง 3 คดีหมายเลขดำ ได้แก่ หมายเลยดำ ฝ.173/2565 (คดีอนาจารฯ), ฝ.174/2565 (คดีอนาจารฯ) และคดีหมายเลขดำ ฝ.175/2565 (คดีข่มขืนฯ)
ล่าสุดศาลมีคำสั่งอนุญาตปล่อยชั่วคราวตีราคาประกันในคดีหมายเลยดำ ฝ.173/2565 (คดีอนาจารฯ), ฝ.174/2565 (คดีอนาจารฯ) สำนวนละ 200,000 บาทและคดีหมายเลขดำ ฝ.175/2565 จำนวน 300,000 บาท โดยมีเงื่อนไข ห้ามเดินทางออกนอกประเทศ เว้นแต่ได้รับอนุญาตจากศาล และให้แจ้ง สำนักงานตรวจคนเข้าเมือง หรือ สตม. ทราบ